Diari Oficial de la Generalitat Valenciana


Sumari del DOGV 6165, del 15-12-2009 (2009/14463)

RESOLUCIÓ de 26 de novembre de 2009, de la Direcció General d'Ordenació i Centres Docents, de la Direcció General d'Avaluació, Innovació i Qualitat Educativa i de la Formació Professional i de la Direcció General de Personal, per la qual es dicten instruccions per a la selecció de formadors que impartisquen de forma experimental accions formatives de Formació Professional per a l'ocupació en la xarxa de centres integrats públics de formació professional de la Comunitat Valenciana dependents de la Conselleria d'Educació acollides a l'Orde de 30 de desembre de 2008, de la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14347


Data del document
:   26-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * funcionari
    * personal docent
    * formació professional
    * reciclatge professional
    * legislació
    * concurs administratiu

RESOLUCIÓ de 26 de novembre de 2009, de la Direcció General d'Ordenació i Centres Docents, de la Direcció General d'Avaluació, Innovació i Qualitat Educativa i de la Formació Professional i de la Direcció General de Personal, per la qual es dicten instruccions per a la selecció de formadors que impartisquen de forma experimental accions formatives de Formació Professional per a l'ocupació en la xarxa de centres integrats públics de formació professional de la Comunitat Valenciana dependents de la Conselleria d'Educació acollides a l'Orde de 30 de desembre de 2008, de la Conselleria d'Economia, Hisenda i Ocupació. [2009/14617]  
En la xarxa centres integrats públics de formació professional dependents de la Conselleria d'Educació va a implantar-se amb caràcter experimental el curs 2009/10 el subsistema de formació per a l'ocupació, acollint-se a allò que s'ha dictat en l'Orde de 30 de desembre de 2008, de la Conselleria d'Economia, Hisenda i Ocupació, per la que es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2009, que disposa de la via 4 de programació, a través de Centres Integrats Públics de Formació Professional (d'ara en avant CIPFP) perquè impartisquen accions formatives relacionades amb les famílies professionals que tinguen assignades.  
Així mateix la resolució de 9 de novembre de 2009, del conseller d'Educació, per la que es deleguen determinades atribucions en els directors dels centres integrats públics dependents de la Conselleria d'Educació, delega en els directors dels centres integrats públics de Formació Professional dependents de la Conselleria d'Educació la contractació de formadors que hagen d'impartir les accions formatives corresponents al subsistema de Formació Professional per a l'Ocupació, que en tot cas hauran de ser seleccionats d'entre els funcionaris dels Cossos de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional que reunisquen els requisits de titulació, experiència professional i docent que per a cada acció formativa exigisca el Servici Públic d'Ocupació Estatal (INEM) o els certificats de professionalitat, o bé d'entre la bossa d'experts del Servici Valencià d'Ocupació i Formació (SERVEF).  
A fi de facilitar un criteri que oriente la tasca de selecció de formadors per part del director/a del CIPFP per a les accions formatives acollides a l'Orde de 30 de desembre de 2008 de la Conselleria d'Economia, Hisenda i Ocupació, en virtut de les competències establides en el Decret 118/2007 de 27 de juny, del Consell, pel que s'aprova el Reglament Orgànic i Funcional de la Conselleria d'Educació (DOCV 30.07.2007), estes Direccions generals resolen dictar les següents:  
Instruccions  
Primer. Àmbit d'aplicació  
La present resolució serà aplicable amb caràcter transitori en la xarxa de centres integrats públics de formació professional dependents de la Conselleria d'Educació que impartisquen accions formatives corresponents al subsistema de formació professional per a l'ocupació acollida a l'Orde de 30 de desembre de 2008, de la Conselleria d'Economia, Hisenda i Ocupació, per la que es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2009.  
Segon. Criteris genèrics de selecció de formadors  
1. En primera instància se seleccionarà amb caràcter preferent als formadors d'entre els funcionaris de carrera dels Cossos Docents de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional i funcionaris interins amb funcions assimilades als mateixos que reunisquen els requisits de titulació, experiència professional i docent que per a cada acció formativa exigisca el fitxer d'especialitats formatives del Servici Públic d'Ocupació Estatal (INEM) o els certificats de professionalitat, seguint l'orde de prelació establit en l'apartat tercer, subapartats 1, 2, 3, 4 i 5 de les presents instruccions  
2. Una vegada esgotats els recursos humans disponibles d'acord amb el punt anterior el director podrà seleccionar com a formadors al personal inclòs en la bossa d'Experts del Servici Valencià d'Ocupació i Formació (SERVEF) que no tinguen la condició de funcionaris de carrera dels Cossos Docents de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional o funcionaris interins amb funcions assimilades als mateixos, d'acord amb les especialitats que procedisca i seguint l'orde de prelació establit en l'apartat tercer, subapartat 6, de les presents instruccions.  
Tercer. Orde de prelació en la selecció de formadors  
La selecció de formadors es realitzarà d'acord amb el següent orde de prelació:  
1. Funcionaris de carrera dels Cossos de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional, i si no n'hi ha interins amb funcions assimilades a les dels Cossos Docents mencionats, tots ells destinats en el centre integrat públic de Formació Professional (d'ara en avant CIPFP) autoritzat per a impartir la corresponent acció formativa del subsistema de formació professional per a l'ocupació i, dins de la mateixa especialitat, per orde d'antiguitat en la bossa d'experts docents.  
2. Funcionaris de carrera dels Cossos de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional, i si no n'hi ha interins amb funcions assimilades a les dels Cossos Docents mencionats, tots ells destinats en el CIPFP autoritzat per a impartir la corresponent acció formativa del subsistema de formació professional per a l'ocupació i, dins de la mateixa especialitat, per l'orde d'antiguitat que puguen acreditar en la impartició d'accions formatives corresponents al subsistema de formació professional per a l'ocupació a través d'empreses, associacions d'empreses o Centres Col·laboradors Homologats, a l'efecte de la qual hauran d'aportar les certificacions corresponents expedides per les dites empreses, associacions d'empreses o Centres Col·laboradors Homologats.  
3. Funcionaris de carrera dels Cossos de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional, i si no n'hi ha interins amb funcions assimilades a les dels Cossos Docents mencionats, tots ells destinats en el CIPFP autoritzat per a impartir la corresponent acció formativa del subsistema de formació professional per a l'ocupació i, dins de la mateixa especialitat, per l'orde d'antiguitat que puguen acreditar en la impartició o participació de programes de formació o investigació corresponents al perfil de l'acció formativa.  
4. Funcionaris de carrera dels Cossos de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional, i si no n'hi ha interins amb funcions assimilades a les dels Cossos Docents mencionats, tots ells destinats en qualsevol dels CIPFP dependents de la Conselleria d'Educació i de la Conselleria d'Economia, Hisenda i Ocupació, d'acord amb els criteris establits en els subapartats 1 al 3 del present apartat tercer.  
5. Funcionaris de carrera dels Cossos de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional, i si no n'hi ha interins amb funcions assimilades a les dels Cossos Docents mencionats, tots ells destinats en qualsevol dels centres docents públics dependents de la Conselleria d'Educació, d'acord amb els criteris establits en els subapartats 1 al 3 del present apartat tercer.  
6. Únicament podrà acudir-se a l'orde de prelació previst en este subapartat quan, esgotades les possibilitats previstes en els subapartats 1 al 3 d'este apartat tercer, la Conselleria d'Educació i la direcció del centre hagen publicat en la web de la Conselleria i en el tauler d'anuncis del CIPFP, respectivament, l'oferta de llocs de formadors vacants per a funcionaris docents que reunisquen els requisits establits en els subapartats 4 i 5 de l'apartat tercer durant dos dies hàbils i no s'haguera seleccionat als formadors necessaris.  
La selecció de formadors de la bossa d'Experts del SERVEF que no reunisquen la condició de funcionaris de carrera dels Cossos de Catedràtics d'Ensenyança Secundària, Professors d'Ensenyança Secundària i Professors Tècnics de Formació Professional o interins amb funcions assimilades a les dels dits Cossos Docents, es podrà realitzar quan no hi haja recursos humans disponibles dels relacionats en els subapartats 1, 2, 3, 4 i 5 de l'apartat tercer.  
Se seleccionarà els experts de la corresponent bossa provincial d'acord amb la seua orde per especialitats i si cap expert estiguera disponible s'acudirà a les bosses d'altres províncies.  
Esgotades les anteriors possibilitats, la selecció es realitzarà d'altres especialitats semblants o amb vinculació i, si no n'hi ha, es presentarà oferta genèrica a l'Oficina SERVEF d'Ocupació que corresponga amb perfil anàleg al sol·licitat per a la contractació i impartició del curs en qüestió.  
Quart. Incompatibilitats  
Prèviament a la data de contractació, el personal que estiga sotmés a compatibilitat, i específicament el personal funcionari, haurà de sol·licitar i obtindre la preceptiva autorització.  
Quint. Reclamacions  
Sense perjuí de les referències fetes a la bossa d'Experts del Servici Valencià d'Ocupació i Formació (SERVEF) en les presents instruccions, el Servici Valencià d'Ocupació i Formació no exercix cap competència en la selecció de formadors, motiu pel qual qualsevol reclamació haurà de dirigir-se al propi CIPFP.  
València, 26 de novembre de 2009.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana. El director general d'Ordenació i Centres Docents: Francisco Baila Herrera. El director general de Personal: David Barelles Adsuara.